ระเบียบสำนักงานกิจการสตรีและสถาบันครอบครัวระเบียบสำนักงานกิจการสตรีและสถาบันครอบครัวว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ.๒๕๔๙ โดยที่พระราชบัญญัติข้อมูลข่าวสารของราชการ พ.ศ.๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดว่า การให้ประชาชน เข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อย หรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยสำนักงานกิจการสตรีและสถาบันครอบครัวจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานกิจการสตรีและสถาบันครอบครัวว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบข้อบังคับและคำสั่งอื่นใดของสำนักงานกิจการสตรีและสถาบันครอบครัว ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ ให้ใช้บังคับแก่ข้าราชการลูกจ้าง และผู้ซึ่งมาช่วยปฏิบัติงานของสำนักงานกิจการสตรีและสถาบันครอบครัวข้อ ๕ ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใดๆตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานกิจการสตรีและสถาบันครอบครัวคณะกรรมการ หมายความว่าคณะกรรมการข้อมูลข่าวสารสำนักงานกิจการสตรีและสถาบันครอบครัวข้อ ๖ ให้ผู้อำนวยการสำนักงานกิจการสตรีและสถาบันครอบครัวรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ผู้อำนวยการสำนักงานกิจการสตรีและสถาบันครอบครัวมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารสำนักงานกิจการสตรีและสถาบันครอบครัว ข้อ ๗ ให้มี คณะกรรมการข้อมูลข่าวสารสำนักงานกิจการสตรีและสถาบันครอบครัวประกอบด้วย รองผู้อำนวยการสำนักงานกิจการสตรีและสถาบันครอบครัวซึ่งผู้อำนวยการสำนักงานกิจการสตรีและสถาบันครอบครัวมอบหมาย เป็นประธานกรรมการผู้อำนวยการสำนักส่งเสริมสถาบันครอบครัวผู้อำนวยการสำนักส่งเสริมความเสมอภาคหญิงชายผู้อำนวยการกองส่งเสริมและพัฒนาเครือข่าย หัวหน้ากลุ่มพัฒนาระบบบริหารหัวหน้าหน่วยตรวจสอบภายใน เป็นกรรมการ ผู้อำนวยการกองกลาง เป็นกรรมการและเลขานุการหัวหน้าฝ่ายบริหารทั่วไป หัวหน้าฝ่ายนิติการกองกลางเป็นกรรมการและผู้ช่วยเลขานุการข้อ ๘ ให้คณะกรรมการมีอำนาจหน้าที่ ดังต่อไปนี้(๑)บริหารงานหรือกำกับดูแลการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ ของหน่วยงานในสำนักงานกิจการสตรีและสถาบันครอบครัวให้สามารถจัดวางระบบการเปิดเผยข้อมูลข่าวสารการขอการอนุญาตและการบริการข้อมูลข่าวสารของสำนักงานกิจการสตรีและสถาบันครอบครัวให้เป็นรูปธรรมได้อย่างชัดเจน(๒)พิจารณาวินิจฉัยประเภทข้อมูลข่าวสารของสำนักงานกิจการสตรีและสถาบันครอบครัวที่ไม่ต้องเปิดเผยหรือที่เป็นความลับของทางราชการ(๓)พิจารณาวินิจฉัยประเภทของข้อมูลข่าวสารที่ควรจัดเก็บไว้ที่สำนักงานกิจการสตรีและสถาบันครอบครัวหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดตามกฎหมายว่าด้วยข้อมูลข่าวสารของทางราชการ(๔) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕)พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๗) ดำเนินงานอื่นใดตามที่ผู้อำนวยการสำนักงานกิจการสตรีและสถาบันครอบครัวมอบหมายข้อ ๙ การประชุมของคณะกรรมการจะต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อยู่ในที่ประชุม ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานที่ประชุมออกเสียงเพิ่มอีกเสียงหนึ่งเป็นเสียงชี้ขาดข้อ ๑๐ มติของคณะกรรมการให้ถือเป็นยุติ เว้นแต่มีเหตุอันสมควรหรือกรณีที่สำนัก/กอง เจ้าของเรื่องมีความเห็นเป็นอย่างอื่นและประสงค์ให้เสนอผู้อำนวยการสำนักงานกิจการสตรีและสถาบันครอบครัววินิจฉัยหมวด๒การจัดระบบข้อมูลข่าวสาร ข้อ ๑๑ ให้หน่วยงานในสำนักงานกิจการสตรีและสถาบันครอบครัวจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่นและระเบียบของราชการเพื่อให้ประชาชนเข้าตรวจดูข้อ ๑๒ ในการดำเนินการตามข้อ ๑๑ให้หน่วยงานในสำนักงานกิจการสตรีและสถาบันครอบครัวจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินงานดังกล่าว ให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๓ ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษา ค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษร พร้อมทั้งแสดงเหตุผลและความจำเป็นต่อผู้อำนวยการสำนักงานกิจการสตรีและสถาบันครอบครัวหรือผู้มีอำนาจอนุญาตประเภทของข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๔ การขอข้อมูลข่าวสารของราชการตามหมายเรียกพยานเอกสารของศาลให้นำเสนอผู้อำนวยการสำนักงานกิจการสตรีและสถาบันครอบครัวหรือผู้ได้รับมอบหมายพิจารณาอนุญาตและให้ข้าราชการผู้รับผิดชอบตั้งแต่ระดับ ๕ขึ้นไป เป็นผู้รับรองสำเนาข้อมูลข่าวสารข้อ ๑๕ ข้อมูลข่าวสารของราชการใด หากมีกฎหมายระเบียบอื่นหรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการ และการอนุญาตต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยหมวด๔การบริการข้อมูลข่าวสาร ข้อ ๑๖ ให้หน่วยงานในสำนักงานกิจการสตรีและสถาบันครอบครัวรวบรวม จัดเตรียมและ จัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดูและศึกษา ค้นคว้าตลอดจนจัดหาและจัดทำสำเนาข้อมูลข่าวสารของทางราชการดังกล่าว ตามกฎหมายว่าด้วยข้อมูลข่าวสารของราชการข้อ ๑๗ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๖ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติ พ.ศ. ๒๕๑๗หรือระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วย ข้อมูลข่าวสารของราชการหรือที่ผู้มีอำนาจอนุญาตตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารที่สำนักงานกิจการสตรีและสถาบันครอบครัวรวบรวมและจัดให้มีไว้ตามมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ เพื่อเผยแพร่จำหน่ายหรือแจกจ่าย ให้คิดค่าใช้จ่ายต่างๆ ตามหลักเกณฑ์ที่คณะกรรมการกำหนดข้อ ๑๙ การเรียกค่าธรรมเนียมการเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารให้นำประกาศคณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการมาใช้บังคับโดยอนุโลมทั้งนี้ เว้นแต่คณะกรรมการจะกำหนดหลักเกณฑ์ไว้เป็นอย่างอื่นการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้น ตั้งแต่ระดับ ๓ หรือเทียบเท่าขึ้นไปเป็นผู้รับรองโดยลงลายมือชื่อ พร้อมทั้งชื่อตัวและชื่อสกุลและตำแหน่ง ตลอดจนวันเดือน ปีให้ชัดเจน ทั้งนี้ ให้รับรองตามจำนวนที่ผู้ยื่นคำขอให้รับรองข้อ ๒๐ รายได้จากการขายหรือจำหน่ายข้อมูลข่าวสารตามข้อ๑๘ และรายได้จากค่าธรรมเนียมตามข้อ ๑๙ ให้ปฏิบัติตามระเบียบของราชการข้อ ๒๑ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วนโดยคำนึงถึงความสิ้นเปลือง เช่น จำนวนข้อมูลข่าวสารของราชการ ระยะเวลาและค่าใช้จ่ายในการส่ง ทั้งนี้ ให้ผู้อำนวยการสำนัก/กองเจ้าของเรื่องเป็นผู้พิจารณาอนุญาตข้อ ๒๒ การบริการข้อมูลข่าวสารให้ดำเนินการให้แล้วเสร็จโดยเร็วหมวด๕สถานที่ติดต่อและขอรับบริการข้อมูลข่าวสาร ข้อ ๒๓ ให้กองกลางจัดสถานที่บริการข้อมูลข่าวสารของราชการการติดต่อขอรับข่าวสารของราชการ การบริการข้อมูลข่าวสารของราชการให้คำแนะนำในการติดต่อกับหน่วยงานของรัฐ และเป็นผู้ประสานกับหน่วยงานในสังกัดสำนักงานกิจการสตรีและสถาบันครอบครัวเพื่อการให้บริการข้อมูลข่าวสารของราชการประกาศณ วันที่ ๒๑ กรกฎาคม พ.ศ. ๒๕๔๙สุวิทย์ขันธาโรจน์ผู้อำนวยการสำนักงานกิจการสตรีและสถาบันครอบครัว[เอกสารแนบท้าย]๑.หลักเกณฑ์แนบท้ายระเบียบสำนักงานกิจการสตรีและสถาบันครอบครัวว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๙(ดูข้อมูลจากภาพกฎหมาย)โสรศ/ผู้จัดทำ๒๘ธันวาคม ๒๕๔๙[๑]ราชกิจจานุเบกษาเล่ม ๑๒๓/ตอนที่ ๑๓๑ ง/หน้า ๓๑/๒๑ ธันวาคม ๒๕๔๙